**Gregor Gillespie** (født 18. mars 1987 i Webster i New York i USA) er en amerikansk MMA-utøver som siden 2016 har vært under kontrakt med MMA-arrangøren UFC, der han stiller i vektklassen lettvekt.

Gregor Gillespie har en sterk bakgrunn fra bryting der han på universitetsnivå vant det nasjonale mesterskapet i 2007. Han er en fremadstormende MMA-utøver viden anerkjent både som en av UFCs beste brytere og en av de mest undervurderte utøverne.

Hans første motstander rangert blant topp ti i vektklassen var Kevin Lee under stevnet UFC 244. Da kampen ble offentliggjort var Gillespie rangert som nummer tolv, mens Lee var rangert som nummer ni. Inntil møtet med Lee hadde Gillespie dominert alle sine motstandere med overlegne ferdigheter innen bryting og grappling. Kevin Lee, som selv har bakgrunn fra bryting, stilte med bred benstilling, fremoverlent og lavt tyngdepunkt fra start, tydelig forberedt på å forhindre Gillespies innganger til bryting. Lee lykkes i sin strategi i å tvinge kampen til å forbli stående. Omtrent halvveis ut i første runde ble Gillespie overrasket av et tungt høyre overhåndsslag som førte til at han i et unnvikelsesforsøk blottet sin høyre side for et påfølgende venstre høyspark fra Lee som traff Gillespie rett i hakepartiet. Sparket slo Gillespie umiddelbart bevisstløs og ble en spektakulær avslutning på en kamp som markerte Gillespies første tap som MMA-utøver.

Gillespie kom seg imidlertid tilbake på vinnersporet med seier over brasilianske Diego Ferreira i neste kamp. Gillespie fikk tøff motstand av den brasilianske grappling-spesialisten i en første runde som bølget fram og tilbake i høyt tempo. Det voldsomme tempoet Gillespie la opp til med gjentatte nedrivingsforsøk så etter første runde ut til å ha kostet mye krefter for Gillespie som var tydelig preget da han gikk for å sette seg i pausen. I andre runde viste det seg at det fortsatt sterke presset Gillespie konstant la på sin motstander etter hvert slet ut Ferreira i enda større grad enn ham selv. Med større vilje og energi kom Gillespie etter hvert til å dominere Ferreira, som i økende grad viste seg ute av stand til å stå imot, hvilket tvang dommeren til å avbryte kampen mot slutten av andre runde og utrope Gillespie til seierherre.

MMA-meritter
------------

| Profesjonell karrierestatistikk |
| --- |
| 15 kamper | 14 seiere | 1 tap |
| **Ved knockout** | 7 | 1 |
| **Ved submission** | 5 | 0 |
| **Ved avgjørelse** | 2 | 0 |

| Resultat | **Stat** | **Motstander** | **Metode** | **Arrangement** | **Dato** | **Runde** | **Tid** | **Sted** | **Bemerk.** |
| --- | --- | --- | --- | --- | --- | --- | --- | --- | --- |
| Seier | 14-1 | Brasils flagg Diego Ferreira | TKO | UFC Vegas 26 | 8. mai 2021 | 2 | 4:51 | USAs flagg Las Vegas, Nevada, USA | Tildelt *Fight of the Night* |
| Tap | 13-1 | USAs flagg Kevin Lee |  | UFC 244 | 2. november 2019 |  |  | USAs flagg New York City, New York, USA |  |
| Seier | 13-0 | USAs flagg Yancy Medeiros | TKO | UFC Fight Night 143 | 19. januar 2019 | 2 | 4:59 | USAs flagg Brooklyn, New York, USA |  |
| Seier | 12-0 | USAs flagg Vinc Pichel | Submission | UFC Fight Night 131 | 1. juni 2018 | 2 | 4:06 | USAs flagg Utica, New York, USA | Tildelt *Performance of the Night* |
| Seier | 11-0 | USAs flagg Jordan Rinaldi | TKO | UFC on Fox 27 | 27. januar 2018 | 1 | 4:46 | USAs flagg Charlotte, Nord-Carolina, USA |  |
| Seier | 10-0 | USAs flagg Jason Gonzalez | Submission | UFC Fight Night 116 | 16. september 2017 | 2 | 2:10 | USAs flagg Pittsburgh, Pennsylvania, USA | Tildelt *Fight of the Night* |
| Seier | 9-0 | USAs flagg Andrew Holbrook | KO | UFC 210 | 8. april 2017 | 1 | 0:21 | USAs flagg Buffalo, New York, USA | Tildelt *Performance of the Night* |
| Seier | 8-0 | Brasils flagg Glaico França | Avgjørelse (enstemmig) | UFC Fight Night 95 | 24. september 2016 | 3 | 5:00 | Brasils flagg Brasilia, Brasil |  |
| Seier | 7-0 | USAs flagg Sidney Outlaw | Avgjørelse (delt) | Ring of Combat 55 | 3. juni 2016 | 3 | 5:00 | USAs flagg Atlantic City, New Jersey, USA |  |
| Seier | 6-0 | USAs flagg Jose Mariscal | TKO | Ring of Combat 54 | 4. mars 2016 | 1 | 4:09 | USAs flagg Atlantic City, New Jersey, USA |  |
| Seier | 5-0 | USAs flagg George Sheppard | Submission | Ring of Combat 51 | 5. juni 2015 | 1 | 3:45 | USAs flagg Atlantic City, New Jersey, USA | Vant Ring of Combat sitt tittelbelte i lettvekt |
| Seier | 4-0 | USAs flagg Justin Stewart | TKO | Ring of Combat 50 | 23. januar 2015 | 1 | 2:51 | USAs flagg Atlantic City, New Jersey, USA |  |
| Seier | 3-0 | USAs flagg Justin Harrington | Submission | Ring of Combat 49 | 19. september 2014 | 1 | 3:21 | USAs flagg Atlantic City, New Jersey, USA |  |
| Seier | 2-0 | USAs flagg Brandon Priest | Submission | Ring of Combat 48 | 16. mai 2014 | 2 | 2:37 | USAs flagg Atlantic City, New Jersey, USA |  |
| Seier | 1-0 | USAs flagg Kenny Gaudreau | TKO | Ring of Combat 47 | 24. januar 2014 | 1 | 1:48 | USAs flagg Atlantic City, New Jersey, USA |  |

Referanser
----------

Eksterne lenker
---------------

* (en) Gregor Gillespie – Sherdog Rediger på Wikidata